หุ้นน้องใหม่ FTE ปิดเทรดวันแรกพุ่งเกือบ 19% วอลุ่มแตะ 1.52 พันลบ.
หุ้นน้องใหม่ FTE ปิดเทรดวันแรกพุ่งเกือบ 19% วอลุ่มแตะ 1.52 พันลบ. โดยราคาปิดตลาดอยู่ที่ 3.50 บาท บวก 0.55 บาท หรือ 18.64% จากราคา IPO 2.95 บาท สูงสุดที่ 3.94 บาท ต่ำสุด 3.40 บาท ราคาเปิดที่ 3.86 บาท
ด้วยมูลค่าซื้อขาย 1.52 พันล้านบาท
27 ก.ค. 2560

ผู้สื่อข่าวรายงานว่า บริษัท ไฟร์เทรดเอ็นจิเนียริ่ง จำกัด (มหาชน) หรือ FTE ปิดตลาดวันนี้อยู่ที่ 3.50 บาท บวก 0.55 บาท หรือ 18.64% สูงสุดที่ 3.94 บาท ต่ำสุด 3.40 บาท ด้วยมูลค่าซื้อขาย 1.52 พันล้านบาท ขณะที่ดัชนีตลาดหุ้นไทยโดยรวมลบ 0.13%
ทั้งนี้ FTE เข้าซื้อขายในวันนี้ (27 ก.ค.) เป็นวันแรก โดย IPO ที่ 2.95 บาท ราคาเปิดที่ 3.86 บาท โดยมี บริษัท แอสเซท โปร แมเนจเม้นท์ จำกัด (APM) เป็นที่ปรึกษาทางการเงิน
อนึ่ง FTE เป็นผู้นำเข้าและจัดจำหน่ายอุปกรณ์ดับเพลิงแบบครบวงจร ระบบดับเพลิงอัตโนมัติ ระบบสัญญาณแจ้งเหตุเพลิงไหม้ รวมถึงการให้บริการออกแบบ รับเหมา ติดตั้งระบบดับเพลิง และระบบสัญญาณแจ้งเหตุเพลิงไหม้